《挽大总戎陈翼所先生死殉辽难六首 其二》
明代·邓云霄

西川才散犬羊群，平播当年屡建勋。飞檄征兵书插羽，援辽出峡气干云。

锋催一旅甘同死，力抉重围亦冠军。想像沙场霜月冷，独留遗剑闪星文。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。